Projektas



**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2023 M. VASARIO 24 D. SPRENDIMO NR. TS-34 „DĖL STATYBOS IR INFRASTRUKTŪROS PLĖTROS SKYRIAUS 2023 METŲ SAVIVALDYBĖS KAPITALO INVESTICIJŲ IR ILGALAIKIO TURTO REMONTO OBJEKTŲ SĄRAŠO PATVIRTINIMO“ KEITIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Rokiškio rajono savivaldybės taryba nusprendžia:

Pakeisti Rokiškio rajono savivaldybės tarybos 2023 m. vasario 24 d. sprendimu Nr. TS-34 „DėlStatybos ir infrastruktūros plėtros skyriaus 2023 metų savivaldybės kapitalo investicijų ir ilgalaikio turto remonto objektų sąrašo patvirtinimo“ patvirtintą Statybos ir infrastruktūros plėtros skyriaus 2023 metų savivaldybės kapitalo investicijų ir ilgalaikio turto remonto objektų sąrašą, papildant jį punktais:

„29. Rokiškio rajono Obelių gimnazijos ikimokyklinio ir priešmokyklinio ugdymo skyrius.

30. Gyvenamasis namas (trijų ir daugiau butų – daugiabučiai pastatai), adresu: Dirbtuvių g. 14, Obeliai, Rokiškio rajonas“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Aušra Vingelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2023 M. VASARIO 24 D. SPRENDIMO NR. TS-34 „DĖL STATYBOS IR INFRASTRUKTŪROS PLĖTROS SKYRIAUS 2023 METŲ SAVIVALDYBĖS KAPITALO INVESTICIJŲ IR ILGALAIKIO TURTO REMONTO OBJEKTŲ SĄRAŠO PATVIRTINIMO“ KEITIMO“ AIŠKINAMASIS RAŠTAS**

**Sprendimo projekto tikslai ir uždaviniai:** Šiuo sprendimo projektu papildomas Statybos ir infrastruktūros plėtros skyriaus 2023 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos jam pritarti.

**Teisinio reglamentavimo nuostatos**: Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Rokiškio rajono savivaldybės tarybos 2023 m. sausio 27 d. sprendimas Nr. TS-3 „Dėl Rokiškio rajono savivaldybės biudžeto 2023 metams patvirtinimo“. Rokiškio rajono savivaldybės tarybos 2023 m. vasario 24 d. sprendimas Nr. TS-34 „Dėl Statybos ir infrastruktūros plėtros skyriaus 2023 metų savivaldybės kapitalo investicijų ir ilgalaikio turto remonto objektų sąrašo patvirtinimo“.

**Sprendimo projekto esmė:** PapildžiusStatybos ir infrastruktūros plėtros skyriaus 2023 metų savivaldybės kapitalo investicijų ir ilgalaikio turto remonto objektų sąrašą29 punktu „Rokiškio rajono Obelių gimnazijos ikimokyklinio ir priešmokyklinio ugdymo skyrius“, bus galima skirti lėšas patirtoms pastato stogo remonto darbų išlaidoms apmokėti.

Atlikus daugiabučio gyvenamojo namo adresu: Dirbtuvių g. 14, Obelių mieste, Rokiškio rajone, statinio dalinę konstrukcijų ekspertizę, nustatyta, kad statinys yra avarinės būklės bei ekonomiškai netikslinga statinį remontuoti ir ekspertizės išvadoje rekomenduojama statinį nugriauti. Papildžius Statybos ir infrastruktūros plėtros skyriaus 2023 metų savivaldybės kapitalo investicijų ir ilgalaikio turto remonto objektų sąrašą 30 punktu „Gyvenamasis namas (trijų ir daugiau butų – daugiabučiai pastatai) adresu: Dirbtuvių g. 14, Obeliai, Rokiškio r.“, bus galima skirti lėšas patirtoms griovimo darbų išlaidoms apmokėti.

**Laukiami rezultatai:** Atlikus stogo remonto darbus į objektų sąrašą, papildomai įtrauktame objekte pagerės įstaigos aplinkos būklė; nugriovus daugiabutį gyvenamąjį pastatą, išnyks grėsmė trečiųjų asmenų gyvybei ar sveikatai.

**Finansavimo šaltiniai ir lėšų poreikis:** Lėšos reikalingos papildomai įtrauktų objektų remontuinumatoma finansuoti iš Rokiškio rajono savivaldybės 2023 metams patvirtinto biudžeto Statybos ir infrastruktūros plėtros skyriui skirtų asignavimų kapitalo investicijoms ir ilgalaikio turto remontui.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vedėja Aušra Vingelienė

|  |
| --- |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_